title: 2011/576/ЕС: Решение на Европейския парламент от 10 май 2011 година относно освобождаването от отговорност във връзка с изпълнението на бюджета на Европейската агенция по химикалите за финансовата 2009 година

text:
               27.9.2011

               BG

               Официален вестник на Европейския съюз

               L 250/150

         РЕШЕНИЕ НА ЕВРОПЕЙСКИЯ ПАРЛАМЕНТ
   от 10 май 2011 година
   относно освобождаването от отговорност във връзка с изпълнението на бюджета на Европейската агенция по химикалите за финансовата 2009 година
   (2011/576/ЕС)
   ЕВРОПЕЙСКИЯТ ПАРЛАМЕНТ,
   като взе предвид окончателните годишни отчети на Европейската агенция по химикалите за финансовата 2009 година,
   като взе предвид доклада на Сметната палата относно окончателните годишни отчети на Европейската агенция по химикалите за финансовата 2009 година, придружен от отговорите на Агенцията (1),
   като взе предвид препоръката на Съвета от 15 февруари 2011 г. (05892/2011 — C7-0052/2011),
   като взе предвид член 276 от Договора за ЕО и член 319 от Договора за функционирането на Европейския съюз,
   като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,
   като взе предвид Регламент (ЕО) № 1907/2006 на Европейския парламент и на Съвета (3) за създаване на Европейска агенция по химикали, и по-специално член 97 от него,
   като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (4), и по-специално член 94 от него,
   като взе предвид член 77 от своя правилник и приложение VI към него,
   като взе предвид доклада на комисията по бюджетен контрол и становището на комисията по околна среда, обществено здраве и безопасност на храните (A7-0127/2011),

               1.

               Освобождава от отговорност изпълнителния директор на Европейската агенция по химикалите във връзка с изпълнението на бюджета на Агенцията за финансовата 2009 година.

               2.

               Представя своите забележки в резолюцията по-долу.

               3.

               Възлага на своя председател да предаде настоящото решение, както и резолюцията, която е неразделна част от него, на изпълнителния директор на Европейската агенция по химикалите, на Съвета, Комисията и Сметната палата и да осигури публикуването им в Официален вестник на Европейския съюз (серия L).

            Председател

         Jerzy BUZEK

            Генерален секретар

         Klaus WELLE

      (1)  ОВ C 338, 14.12.2010 г., стр. 34.

      (2)  ОВ L 248, 16.9.2002 г., стр. 1.

      (3)  ОВ L 396, 30.12.2006 г., стр. 1.

      (4)  ОВ L 357, 31.12.2002 г., стр. 72.
    ---documentbreak---

               27.9.2011

               BG

               Официален вестник на Европейския съюз

               L 250/151

         РЕЗОЛЮЦИЯ НА ЕВРОПЕЙСКИЯ ПАРЛАМЕНТ
   от 10 май 2011 година
   съдържащa забележките, които са неразделна част от решението относно освобождаването от отговорност във връзка с изпълнението на бюджета на Европейската агенция по химикалите за финансовата 2009 година
   ЕВРОПЕЙСКИЯТ ПАРЛАМЕНТ,
   като взе предвид окончателните годишни отчети на Европейската агенция по химикалите за финансовата 2009 година,
   като взе предвид доклада на Сметната палата относно окончателните годишни отчети на Европейската агенция по химикалите за финансовата 2009 година, придружен от отговорите на Агенцията (1),
   като взе предвид препоръката на Съвета от 15 февруари 2011 г. (05892/2011 — C7-0052/2011),
   като взе предвид член 276 от Договора за ЕО и член 319 от Договора за функционирането на Европейския съюз,
   като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,
   като взе предвид Регламент (ЕО) № 1907/2006 на Европейския парламент и на Съвета (3) за създаване на Европейска агенция по химикали, и по-специално член 97 от него,
   като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (4), и по-специално член 94 от него,
   като взе предвид член 77 от своя правилник и приложение VI към него,
   като взе предвид доклада на комисията по бюджетен контрол и становището на комисията по околна среда, обществено здраве и безопасност на храните (A7-0127/2011),

               A.

               като има предвид декларацията на Сметната палата, че е получила достатъчна увереност, че годишните отчети за финансовата 2009 година са надеждни и че свързаните с тях операции са законосъобразни и редовни;

               Б.

               като има предвид, че 2009 г. беше втората година, в която Агенцията извършва дейност;

               В.

               като има предвид, че на 5 май 2010 г. Парламентът освободи изпълнителния директор на Европейската агенция по химикалите от отговорност във връзка с изпълнението на бюджета на Агенцията за финансовата 2008 година (5) и в резолюцията, придружаваща решението за освобождаване от отговорност, наред с другото,

                           —

                           отбеляза факта, че Сметната палата констатира забавяне на оперативните дейности поради затруднения в прилагането на ИТ системата и липсата на квалифицирани служители,

                           —

                           изрази удовлетворение от успешната първа година от дейността на Европейската агенция по химикалите, тъй като през 2007 г. Комисията (ГД „Предприятия и промишленост“) отговаряше за управлението на бюджета ѝ;

               Г.

               като има предвид, че бюджетът на Агенцията за 2009 г. възлиза на 70 400 000 EUR, което е увеличение с 6 % спрямо финансовата 2008 година,

               1.

               Отбелязва, че през 2008 г. Агенцията беше финансирана със субсидия от Общността в размер на 62 200 000 EUR, в съответствие с член 185 от Финансовия регламент, и в по-малка степен — от таксите, които промишлеността заплаща за регистриране на химически вещества съгласно регламента REACH (Регламент (ЕО) № 1907/2006).

               2.

               Подчертава факта, че приходите на Агенцията през 2009 г. произтичат главно от годишната субсидия от общия бюджет на Съюза, която нарасна с 4 000 000 EUR в сравнение с 2008 г. (62 600 000 EUR), и от генерирани от такси приходи в размер на 2 200 000 EUR; отбелязва, че приходите от събрани такси за ИТ по регламента REACH са получени от дружества, които подлежат на регистрация и нотификация съгласно регламента REACH.

               3.

               Отбелязва, че увеличението на дял 3 (оперативни разходи) се дължи главно на повишаването на разходите за разработване на софтуер, тъй като бяха необходими значителни инвестиции за подобряването на структурата на свързаната с REACH информационна система и за по-нататъшното разработване на цялостен инструмент за оценка на безопасността на химичното вещество и докладване за безопасността на химичното вещество.

               4.

               В тази връзка отбелязва, че Агенцията е пренесла 29 % от общия размер на бюджетните кредити (20 000 000 EUR) в резултат на сключването на договори за големи проекти във връзка с подготовката за първия краен срок за регистрация, които не бяха сключени до края на 2009 г.; препоръчва да се намали делът на преносите, за да се спази принципът на ежегодност.

      Изпълнение

               5.

               Поздравява Агенцията за това, че е представила под формата на таблица, приложена към доклада на Сметната палата за 2009 г., съпоставка между операциите, изпълнени през 2009 и 2008 г., с цел да се даде възможност на органа по освобождаване от отговорност да направи по-добра оценка на резултатите от нейната дейност през две последователни години; отбелязва, че Агенцията е увеличила броя на приключените досиета за регистрация (500 през 2009 г. и 70 през 2008 г.) и броя на разследванията (1 000 през 2009 г. и 250 през 2008 г.); в допълнение отбелязва увеличение както в броя на извършените проверки на съответствието (14 през 2009 г. и 1 през 2008 г.), така и в броя на предложенията за хармонизирано класифициране и етикетиране (30 през 2009 г. и 14 през 2008 г.).

               6.

               Изразява удовлетворение от успешната втора година от дейността на Агенцията, като за управлението на бюджета ѝ през 2007 г. отговаряше Комисията (ГД „Предприятия и промишленост“); подчертава по-специално, че гладкото и сравнително бързо установяване на Агенцията се дължи главно на ефективната помощ, предоставена от отговарящата за нея генерална дирекция, обмена на опит с други сродни агенции и предоставянето на силна подкрепа от страната домакин.

               7.

               Приветства инициативите на Агенцията за подобряване на вниманието към клиентите ѝ и на процедурите за обратна връзка; поздравява Агенцията по-специално за проведеното през 2009 г. проучване на заинтересованите страни и за повишения брой дейности за подпомагане на промишлеността (като например предлагането на телефонни консултации за водещи регистранти, работни семинари, срещи, публични консултации и др.).

               8.

               Изисква от Сметната палата да предприеме одити на изпълнението на Агенцията.

      Пренос на бюджетни кредити

               9.

               Призовава Агенцията да развие допълнително планирането и наблюдението на своите обществени поръчки и изпълнението на бюджета си, така че да се намали делът на пренос на бюджетни кредити; отбелязва всъщност, че Сметната палата отбеляза пренос на бюджетни кредити от 20 000 000 EUR (29 % от бюджетните кредити) за бюджетната 2010 година, като 88 % от тях отговарят на дейности, които все още не са изпълнени (или, в някои случаи — на стоки, които не са получени) в края на годината; допълнително отбелязва, че 5 % от бюджетните кредити (3 000 000 EUR) са били освободени.

               10.

               Все пак приветства ангажимента на Агенцията да намали преноса на бюджетни кредити за поети задължения за 2010 г. до по-малко от 20 % и да ограничи освободените бюджетни кредити до значително по-ниско равнище в сравнение с 2008 г.; следователно призовава Агенцията да информира органа по освобождаване от отговорност за развитието на този въпрос.

      Човешки ресурси

               11.

               Отбелязва, че общият брой на длъжностите в щатното разписание се е увеличил с 47 % в сравнение с 2008 г.; приветства факта, че до края на годината Агенцията е попълнила 90 % от щатното разписание; все пак припомня, че е важно Агенцията да продължи да наблюдава изпълнението на своя бюджет и план за набиране на персонал.

      Вътрешен одит

               12.

               Приветства Агенцията за създаването на структура за вътрешен одит (IAC), която е натоварена с провеждането на вътрешни одити и с предоставяне на консултации за изпълнителния директор на Агенцията относно управлението на риска и системите за контрол, като излиза с независими становища и препоръки.

               13.

               Признава, че службата за вътрешен одит (СВО) внесе своя окончателен план за одит за периода 2010—2012 г. на 1 декември 2009 г. (три години с периодично възобновяване и ежегодно актуализиране); във връзка с това призовава изпълнителния директор на Агенцията да информира органа по освобождаване от отговорност за съдържанието на този план за одит.

               14.

               Призовава Агенцията да уведоми органа по освобождаване от отговорност за предприетите мерки за подобряване на нейната система за контрол посредством усъвършенстване на нейните финансови механизми, поток на работа, одити, планове за действие и оценки на риска.

               15.

               Насърчава Агенцията да гарантира ефективно, че:

                           —

                           всички компоненти за финансиране на решенията са въведени (например стандартни формати за нейната работна програма и финансови решения),

                           —

                           необходимата за всяко равнище на организацията информация е правилно определена и предоставяна,

                           —

                           работната програма посочва всички налични посредством бюджета средства,

                           —

                           документацията относно финансовите процедури и контролни листове е приключена и актуализирана.

               16.

               По отношение на други забележки, придружаващи решението за освобождаване от отговорност, които имат хоризонтален характер, се позовава на своята резолюция от 10 май 2011 г. (6) относно резултатите от дейността, финансовото управление и контрола на агенциите.

      (1)  ОВ C 338, 14.12.2010 г., стр. 34.

      (2)  ОВ L 248, 16.9.2002 г., стр. 1.

      (3)  ОВ L 396, 30.12.2006 г., стр. 1.

      (4)  ОВ L 357, 31.12.2002 г., стр. 72.

      (5)  ОВ L 252, 25.9.2010 г., стр. 146.

      (6)  Приети текстове, P7_TA(2011)0163 (вж. страница 269 от настоящия брой на Официален вестник).


title: Решение на Съвета от 29 април 1999 година относно подписването на Споразумение за изменение на Споразумението за научно-техническо сътрудничество между Европейската общност и Австралия

text:
Важна правна забележка

|

31999D0510

Официален вестник n° L 195 , 28/07/1999 стр. 0031 - 0031 специално чешко издание глава 11 том 32 стр. 79  - 79 специално испанско издание глава 11 том 32 стр. 79  - 79 специално унгарско издание глава 11 том 32 стр. 79  - 79 специално литвийско издание глава 11 том 32 стр. 79  - 79 LV.ES глава 11 том 32 стр. 79  - 79 MT.ES глава 11 том 32 стр. 79  - 79 PL.ES глава 11 том 32 стр. 79  - 79 SK.ES глава 11 том 32 стр. 79  - 79 специално словенско издание глава 11 том 32 стр. 79  - 79

		19990429Решение на Съветаот 29 април 1999 годинаотносно подписването на Споразумение за изменение на Споразумението за научно-техническо сътрудничество между Европейската общност и Австралия(1999/510/ЕО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 130м, във връзка с член 228, параграф 2, първо изречение и първа алинея на член 228, параграф 3 от него,като взе предвид предложението на Комисията,като взе предвид становището на Европейския парламент [1],(1) като има предвид, че със своето решение от 27 юни 1994 г. [2] Съветът одобрява подписването на Споразумение за научно-техническо сътрудничество между Европейската общност и Австралия;(2) като има предвид, че със своето решение от 24 септември 1998 г. Съветът упълномощава Комисията да води преговори за изменения в горепосоченото споразумение, само доколкото се отнася до областите, упоменати в член 4 от споразумението, в съответствие с процедурата, определена в член 11, параграф 2 от това споразумение;(3) като има предвид, че със своето решение от 29 март 1999 г. Съветът оторизира подписването на Споразумението за изменение;(4) като има предвид, че Споразумението за изменение следва да бъде одобрено,РЕШИ:Член 1С настоящото се одобрява Споразумението за изменение на Споразумението за научно-техническо сътрудничество между Европейската общност и Австралия.Текстът на Споразумението за изменение се прилага към настоящото решение.Член 2В съответствие с член 11 от Споразумението за научно-техническо сътрудничество между Европейската общност и Австралия, председателят на Съвета извършва нотификация, че от страна на Общността са изпълнени процедурите за влизане в сила на приложеното споразумение за изменение.Съставено в Люксембург на 29 април 1999 година.За СъветаПредседателW. Müller[1] Становище, изразено на 14 април 1999 г. (все още непубликувано в Официален вестник).[2] ОВ L 188, 22.7.1994 г., стр. 17.--------------------------------------------------


title: Решение (ОВППС) 2015/955 на Комитета за политика и сигурност от 16 юни 2015 година за назначаване на командващия мисията на ЕС за военната мисия на Европейския съюз в подкрепа на обучението на въоръжените сили на Мали (EUTM Мали) и за отмяна на Решение EUTM MALI/3/2014 (EUTM MALI/2/2015)

text:
               20.6.2015

               BG

               Официален вестник на Европейския съюз

               L 156/20

         РЕШЕНИЕ (ОВППС) 2015/955 НА КОМИТЕТА ЗА ПОЛИТИКА И СИГУРНОСТ
   от 16 юни 2015 година
   за назначаване на командващия мисията на ЕС за военната мисия на Европейския съюз в подкрепа на обучението на въоръжените сили на Мали (EUTM Мали) и за отмяна на Решение EUTM MALI/3/2014 (EUTM MALI/2/2015)
   КОМИТЕТЪТ ПО ПОЛИТИКА И СИГУРНОСТ,
   като взе предвид Договора за Европейския съюз, и по-специално член 38, трета алинея от него,
   като взе предвид Решение 2013/34/ОВППС на Съвета от 17 януари 2013 г. за военна мисия на Европейския съюз в подкрепа на обучението на въоръжените сили на Мали (EUTM Мали) (1), и по-специално член 5 от него,
   като има предвид, че:

               (1)

               Съгласно член 5, параграф 1 от Решение 2013/34/ОВППС Съветът оправомощи Комитета по политика и сигурност (КПС) в съответствие с член 38 от Договора за Европейския съюз да взема необходимите решения във връзка с упражняването на политически контрол и стратегическо ръководство на EUTM Мали, включително решенията за назначаване на следващите командващи мисията на ЕС.

               (2)

               На 9 октомври 2014 г. КПС прие Решение EUTM MALI/3/2014 (2) за назначаване на бригаден генерал Alfonso GARCÍA-VAQUERO PRADAL за командващ мисията на ЕС за EUTM Мали.

               (3)

               На 17 март 2015 г. Германия предложи бригаден генерал Franz Xaver PFRENGLE да бъде назначен за нов командващ мисията на ЕС за EUTM Мали на мястото на бригаден генерал Alfonso GARCÍA-VAQUERO PRADAL.

               (4)

               Военният комитет на ЕС подкрепи предложението.

               (5)

               Решение EUTM MALI/3/2014 следва да бъде отменено.

               (6)

               В съответствие с член 5 от Протокол № 22 относно позицията на Дания, приложен към Договора за Европейския съюз и към Договора за функционирането на Европейския съюз, Дания не участва в изготвянето и изпълнението на решения и действия на Съюза, свързани с въпросите на отбраната,

         ПРИЕ НАСТОЯЩОТО РЕШЕНИЕ:
   Член 1
   Бригаден генерал Franz Xaver PFRENGLE се назначава за командващ мисията на ЕС за военната мисия на Европейския съюз в подкрепа на обучението на въоръжените сили на Мали (EUTM Мали), считано от 28 юли 2015 г.
   Член 2
   Решение EUTM MALI/3/2014 се отменя.
   Член 3
   Настоящото решение влиза в сила на 28 юли 2015 г.

      Съставено в Брюксел на 16 юни 2015 година.

            За Комитета по политика и сигурност

            Председател

         W. STEVENS

      (1)  ОВ L 14, 18.1.2013 г., стр. 19.

      (2)  Решение EUTM MALI/3/2014 на Комитета по политика и сигурност от 9 октомври 2014 г. за назначаване на командващ мисията на ЕС за военната мисия на Европейския съюз в подкрепа на обучението на въоръжените сили на Мали (EUTM Мали) (ОВ L 300, 18.10.2014 г., стр. 49).


title: Решение на Съвета от 27 юни 1985 година за допълване по отношение на кадмия на Приложение IV към Конвенцията за опазване на река Рейн от химическо замърсяване

text:
Важна правна забележка

|

31985D0336

Официален вестник n° L 175 , 05/07/1985 стр. 0036 - 0039 специално финландско издание: глава 11 том 11 стр. 0221  специално испанско издание: глава 15 том 6 стр. 0005  специално шведско издание: глава 11 том 11 стр. 0221  специално португалско издание глава 15 том 6 стр. 0005  специално чешко издание глава 11 том 15 стр. 202  - 202 специално испанско издание глава 11 том 15 стр. 202  - 202 специално унгарско издание глава 11 том 15 стр. 202  - 202 специално литвийско издание глава 11 том 15 стр. 202  - 202 LV.ES глава 11 том 15 стр. 202  - 202 MT.ES глава 11 том 15 стр. 202  - 202 PL.ES глава 11 том 15 стр. 202  - 202 SK.ES глава 11 том 15 стр. 202  - 202 специално словенско издание глава 11 том 15 стр. 202  - 202

		19850627Решение на Съветаот 27 юни 1985 годиназа допълване по отношение на кадмия на Приложение IV към Конвенцията за опазване на река Рейн от химическо замърсяване(85/336/ЕИО)СЪВЕТЪТ НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската икономическа общност, и по-специално член 235 от него,като взе предвид предложението на Комисията [1],като взе предвид становището на Европейския парламент [2],като взе предвид становището на Икономическия и социален комитет,като има предвид, че с Решение 77/586/ЕИО на Съвета от 25 юли 1977 г. [3] Общността одобри Конвенцията за опазване на река Рейн от химическо замърсяване, наричана по-долу "Химическата конвенция", и Допълнителното споразумение към подписаното на 29 април 1963 г. в Берн споразумение относно Международната комисия за опазване на река Рейн от замърсяване, наричана по-долу "Международната комисия";като има предвид, че съгласно член 5 от Химическата конвенция Международната комисия предлага какви да са пределните стойности за някои от изхвърляните в повърхностните води на басейна на река Рейн вещества посредством изменения на Приложение IV към Химическата конвенция; като има предвид, че съгласно член 14 от Химическата конвенция единодушното приемане на тези изменения от страна на договарящите се страни е необходимо за тяхното влизане в сила;като има предвид, че Международната комисия е определила пределни стойности за кадмия под формата на предложение, което има за цел да допълни Приложение IV към Химическата конвенция;като има предвид, че Директива 83/513/ЕИО [4] определя пределните стойности за кадмия, изхвърлян във водната среда на Общността; като има предвид, че тези пределни стойности са идентични на онези, които са залегнали в предложението на Международната комисия;като има предвид, че е необходимо Общността като договаряща се страна по Химическата конвенция да приеме гореупоменатото предложение,РЕШИ:Член 1Предложението на Международната комисия за опазване на река Рейн от замърсяване, което има за цел да допълни по отношение на съдържанието на кадмий Приложение IV към Конвенцията за опазване на река Рейн от химическо замърсяване, се приема от името на Европейската икономическа общност.Текстът на предложението е приложен към настоящото решение.Член 2Председателят на Съвета ще нотифицира правителството на конфедерация Швейцария за приемането на упоменатото в член 1 предложение, в съответствие с определените в Химическата конвенция процедури.Съставено в Люксембург на 27 юни 1985 година.За СъветаПредседателA. Biondi[1] ОВ C 16, 17.1.1985 г., стр. 7.[2] ОВ C 94, 15.4.1985 г., стр. 131.[3] ОВ L 240, 19.9.1977 г., стр. 35.[4] ОВ L 291, 24.10.1983 г., стр. 1.--------------------------------------------------19850627ПРИЛОЖЕНИЕПредложение на Международната комисия за опазване на река Рейн от замърсяване за допълване на Приложение IV към Конвенцията за опазване на река Рейн от химическо замърсяване, подписана в Бон на 3 декември 1976 г.Международната комисия за опазване на река Рейн от замърсяване,като взе предвид Конвенцията за опазване на река Рейн от химическо замърсяване, подписана в Бон на 3 декември 1976 г.,като взе предвид, по-специално членове 3, 4, 5 и 14 от нея,предлага на договарящите се страни Приложение IV към Конвенцията от 3 декември 1976 г. да бъде допълнено, както следва по отношение на кадмия:Договарящите се страни ще нотифицират правителството на Конфедерация Швейцария за приемането, извършено от тях, като то ще ги информира за получаването на нотификацията.Съгласно членове 14 и 19 от Конвенцията разпоредбите, които се съдържат в горната таблица, ще влязат в сила след единодушното им приемане от договарящите се страни по Конвенцията.При необходимост пределните стойности за останалите видове производства се предлагат от Международната комисия на по-късен етап. Междувременно правителствата определят самостоятелно стандартите относно кадмиевите емисии съгласно членове 3 и 4 от Конвенцията. Тези стандарти трябва да вземат предвид най-добрите налични технически средства и не трябва да бъдат по-малко строги от най-близката по вид сравнима пределна стойност от горната таблица.Вещество или група вещества | Произход | Пределна стойност по отношение на максималната концентрация на вещество | Пределна стойност по отношение на максималното количество вещество | Краен срок за съществуващите изхвърлени количества | Бележки |1 | 2 | 3 | 4 | 5 | 6 |Кадмий | 1.Добив на цинк, рафиниране на олово и цинк, цветна металургия и производство и обработка на метален кадмий | Средна месечна стойност от 0,2 милиграма кадмий на литър отпадна вода | | 1.1.1989 г. | [1] [2] [3] [4] |За съществуващите изхвърлени количества временната пределна стойност от 0,3 милиграма кадмий на литър отпадна вода е валидна като средна месечна стойност | | 1.1.1986 г. |2.Производство на кадмиеви съединения | Средна месечна стойност от 0,2 милиграма кадмий на литър отпадна вода | [5] | 1.1.1989 г. | [1] [2] [3] |За съществуващите изхвърлени количества временната пределна стойност от 0,5 милиграма кадмий на литър отпадна вода е валидна като средна месечна стойност | За съществуващите изхвърлени количества временната пределна стойност от 0,5 килограм кадмий на тон, употребен в производството, е валидна като средна месечна стойност | 1.1.1986 г. |3.Производство на пигменти | Средна месечна стойност от 0,2 милиграма кадмий на литър отпадна вода | [5] | 1.1.1989 г. | [1] [2] [3] |За съществуващите изхвърлени количества временната пределна стойност от 0,5 милиграма кадмий на литър отпадна вода е валидна като средна месечна стойност | За съществуващите изхвърлени количества временната пределна стойност от 0,3 килограма кадмий на тон, употребен в производството, е валидна като средна месечна стойност | 1.1.1986 г. |4.Производство на стабилизатори | Средна месечна стойност от 0,2 милиграма кадмий на литър отпадна вода | [5] | 1.1.1989 г. | [1] [2] [3] |За съществуващите изхвърлени количества временната пределна стойност от 0,5 милиграма кадмий на литър отпадна вода е валидна като средна месечна стойност | За съществуващите изхвърлени количества временната пределна стойност от 0,5 килограм кадмий на тон, употребен в производството, е валидна като средна месечна стойност | 1.1.1986 г. |5.Производство на галванични елементи и акумулаторни батерии | Средна месечна стойност от 0,2 милиграма кадмий на литър отпадна вода | [5] | 1.1.1989 г. | [1] [2] [3] |За съществуващите изхвърлени количества временната пределна стойност от 0,5 милиграма кадмий на литър отпадна вода е валидна като средна месечна стойност | За съществуващите изхвърлени количества временната пределна стойност от 1,5 килограма кадмий на тон, употребен в производството, е валидна като средна месечна стойност | 1.1.1986 г. |6.Електроотлагане | Средна месечна стойност от 0,2 милиграма кадмий на литър отпадна вода | [5] | 1.1.1989 г. | [1] [2] [3] [6] |За съществуващите изхвърлени количества временната пределна стойност от 0,5 милиграма кадмий на литър отпадна вода е валидна като средна месечна стойност | За съществуващите изхвърлени количества временната пределна стойност от 0,3 килограма кадмий на тон, употребен в производството, е валидна като средна месечна стойност | 1.1.1986 г. |7Производство на фосфорна киселина и/или на фосфатни торове от фосфатна руда | | | | [1] [2] [3] [7] |[1] Пределните стойности, указани в предходните колони, се отнасят до определянето на количеството на кадмия, който се съдържа в нефилтрирана проба. Те се прилагат спрямо общото количество на кадмия във всички отпадни води, получени при процеса на производство на мястото на производствената инсталация.Ако съдържащите кадмий отпадни води се преработват извън инсталацията в дадено предприятие, което извършва неговото отстраняване, правителствата могат да позволят пределните стойности да бъдат прилагани на мястото на излизане на тези води от предприятието.[2] Дневните пределни стойности се получават като се умножат по две месечните пределни стойности от предходните колони.Що се отнася до методите на измерване, анализ и вземане на проби, виж препоръките на Международната комисия, направени на 20 юни 1983 г. в Люксембург.[3] При промишлените сектори, в които пределните стойности, са изразени едновременно в максимална концентрация и в максимално количество на кадмия, се прилагат и двете стойности. Въпреки това компетентните органи могат да издават разрешения, в които се предвиждат емисионни стандарти, надвишаващи прилаганата пределна стойност, изразена в максимална концентрация, ако са изпълнени следните две условия:а)обемът на изхвърлената отпадна вода е намален значително вследствие прилагането на специални мерки за нейното икономисване; иб)се спазва пределната стойност, изразена в максимално количество на изхвърления кадмий.[4] Що се отнася до промишлен сектор 1, за който съществуват пределни стойности само относно максималната концентрация, правителствата, с цел да изработят бъдещи пределни стойности, изразяващи максималното количество, да определят техните стойности и да ги приложат от 1 януари 1989 г., следва да предоставят на Международната комисия най-малко веднъж на всеки две години данните относно средномесечните количества кадмий на всеки тон произведен кадмий, които реално се изхвърлят от различните браншове на промишлен сектор 1.[5] За момента е невъзможно да се определят пределните стойности относно максималното количество. Международната комисия ще предложи какви да бъдат тези стойности, когато е необходимо, както е предвидено в член 5 от Конвенцията. Ако Международната комисия не предложи какви да бъдат пределните стойности, остават в сила стойностите относно максималното количество, които започват да се прилагат от 1 януари 1986 г.[6] Правителствата могат да преустановят до 1 януари 1989 г. прилагането на пределните стойности за инсталациите, които не изхвърлят повече от 10 килограма кадмий годишно и общият обем на галванизационните вани на които е по-малък от 1,5 кубически метра, когато положението от техническа или административна гледна точка прави тази мярка абсолютно наложителна.[7] Съдържанието на кадмий в изхвърляните количества от промишлен сектор 7 може да бъде намалено значително, когато съдържащите кадмий отпадъци бъдат премахнати. Отпадъците трябва да бъдат елиминирани от отпадните води, в случай че е възможно складирането им под земята или рециклирането им по такъв начин, че да не се увеличава опасността за околната среда. Въпреки това, поради местните условия, такова елиминиране все още не е възможно в голям брой случаи. По тази причина приемливите от икономическа гледна точка технически методи, които позволяват систематичното извличане на кадмия от изхвърляните количества в тези случаи не се прилагат. Така че все още не е определена никаква пределна стойност за промишлен сектор 7. Имайки предвид големите количества кадмий, които се изхвърлят от промишлен сектор 7, Международната комисия ще изготви в най-кратки срокове предложение относно пределните стойности в този промишлен сектор, веднага щом такива методи станат достъпни. Междувременно правителствата определят самостоятелно стандартите относно кадмиевите емисии съгласно членове 3 и 4 от Конвенцията, като вземат предвид съответните възможности за елиминиране на съдържащите кадмий отпадъци. По отношение на новите количества изхвърляни отпадни води се изисква съдържащите кадмий отпадъци да бъдат отстранявани.--------------------------------------------------


title: Решение (ЕС) 2016/381 на Съвета от 14 март 2016 година за позицията, която да трябва да се заеме от името на Европейския съюз в рамките на Комитета за държавен пристанищен контрол на Парижкия меморандум за разбирателство за държавния пристанищен контрол

text:
               17.3.2016

               BG

               Официален вестник на Европейския съюз

               L 72/53

         РЕШЕНИЕ (ЕС) 2016/381 НА СЪВЕТА
   от 14 март 2016 година
   за позицията, която да трябва да се заеме от името на Европейския съюз в рамките на Комитета за държавен пристанищен контрол на Парижкия меморандум за разбирателство за държавния пристанищен контрол
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 100 и член 218, параграф 9 от него,
   като взе предвид предложението на Европейската комисия,
   като има предвид, че:

               (1)

               Морската безопасност, морската сигурност, предотвратяването на замърсяването и условията на живот и работа на борда на корабите могат да бъдат ефективно подобрени посредством драстично намаляване във водите под юрисдикцията на държавите членки на броя на корабите, които са под стандартите, като се прилагат стриктно съответните конвенции, международни кодекси и резолюции.

               (2)

               Въпреки че отговорността за мониторинга на спазването от страна на корабите на международните стандарти за безопасност, сигурност, предотвратяване на замърсяването и за условията на живот и работа на борда на корабите се носи основно от държавата на знамето, отговорността за поддръжката на изправността на корабите и тяхното оборудване след преглед в съответствие с изискванията на приложимите за корабите конвенции се носи от корабното дружество. Наблюдава се обаче сериозен неуспех от страна на редица държави на знамето да изпълнят и да осигурят прилагането на тези международни стандарти.

               (3)

               Поради това занапред като допълнителна предпазна мярка срещу морски транспорт, който е под стандартите, мониторингът на спазването на международните стандарти за безопасност, сигурност, предотвратяване на замърсяването и условията на живот и работа на борда на корабите следва да бъде осигурен също така от държавата на пристанището, като същевременно се признава, че проверката по реда на държавния пристанищен контрол не представлява преглед и съответните протоколи от проверките нямат стойност на свидетелства за мореходност. С помощта на хармонизиран подход за осигуряване на ефективно прилагане на тези международни стандарти от държавите — членки на Съюза, имащи излаз на море, за корабите, плаващи във води под тяхната юрисдикция и използващи техни пристанища, следва да се избегне нарушаването на конкуренцията.

               (4)

               С Директива 2009/16/ЕО на Европейския парламент и на Съвета (1) беше установен режимът на Съюза за държавен пристанищен контрол и беше преработено и укрепено предишното законодателство на Съюза в тази област в сила от 1995 г. насам. Режимът на Съюза се основава на вече съществуващата структура на Парижкия меморандум за разбирателство за държавния пристанищен контрол („Парижкия меморандум за разбирателство“), подписан в Париж на 26 януари 1982 г.

               (5)

               Що се отнася до държавите — членки на Съюза, с Директива 2009/16/ЕО определени процедури, инструменти и дейности на Парижкия меморандум за разбирателство ефективно се допускат в приложното поле на правото на Съюза. По силата на посочената директива определени решения, взети от съответния компетентен орган на Парижкия меморандум за разбирателство, са задължителни за държавите — членки на Съюза.

               (6)

               Комитетът за държавен пристанищен контрол (КДПК) на Парижкия меморандум за разбирателство заседава всяка година и по време на разискванията се произнася по някои въпроси, които имат правни последици.

               (7)

               Съгласно член 218, параграф 9 от Договора за функционирането на Европейския съюз (ДФЕС) позицията, която трябва да се заеме от името на Съюза в рамките на орган, създаден със споразумение, когато този орган има за задача да приема актове с правно действие, се приема с решение на Съвета по предложение на Комисията.

               (8)

               Тъй като съгласно вътрешните правила на Парижкия меморандум за разбирателство е трудно да се установи позиция, която да бъде заета от името на Съюза в съответствие с член 218, параграф 9 от ДФЕС, достатъчно навреме за всяко отделно заседание на Комитета за държавен пристанищен контрол, в този случай е подходящо да се възприеме установяване на многогодишна основа на позиция, която да се състои от ръководни принципи и насоки и да е придружена от рамка за ежегодното ѝ уточняване. Същевременно, повечето от обсъжданите на отделни заседания на КДПК въпроси се отнасят до въпроси на държавния пристанищен контрол и като цяло са обхванати от единен правен акт на Съюза, а именно от Директива 2009/16/ЕО. При особените обстоятелства, които се прилагат към Парижкия меморандум за разбирателство, следователно е възможно да се установи обща позиция, която трябва да се заеме от името на Съюза по време на няколко такива заседания.

               (9)

               Съюзът не е договаряща страна по Парижкия меморандум за разбирателство. Поради това е необходимо Съветът да упълномощи държавите членки да действат в съответствие с позицията, която трябва да се заеме от името на Съюза, и да изразяват съгласието си да бъдат обвързани от решенията, взети от КДПК.

               (10)

               Настоящият метод на съставяне на белия, сивия и черния списък на държавите на знамето е показал, че има непропорционални и непредвидени последици за държавите на знамето с малки флотове. Същевременно напредъкът в разработването на алтернативен метод за изчисляване е бавен. Следователно е важно бързо да се разработи алтернативен метод с цел осигуряване на справедливост.

               (11)

               Техническите дискусии и сътрудничеството с трети държави — членки на Парижкия меморандум за разбирателство, в рамките на КДПК са от голямо значение за гарантирането на ефективността и доброто функциониране на Парижкия меморандум за разбирателство.

               (12)

               Настоящото решение следва да обхване периода 2016—2019 г.,

         ПРИЕ НАСТОЯЩОТО РЕШЕНИЕ:
   Член 1
   Позицията, която трябва да се заеме от името на Европейския съюз в рамките на годишното заседание на Комитета за държавен пристанищен контрол на Парижкия меморандум за разбирателство, когато този орган има за задача да приема решения с правно действие, е определена в приложение I.
   Член 2
   Ежегодното уточняване на позицията, която трябва да се заеме от името на Съюза в рамките на годишното заседание на Комитета за държавен пристанищен контрол на Парижкия меморандум за разбирателство, се извършва в съответствие с приложение II.
   Член 3
   Държавите членки, които са обвързани от Парижкия меморандум за разбирателство, действат в съответствие с позицията, приета от името на Съюза, както е посочено в член 1, като действат съвместно в интерес на Съюза.
   Член 4
   Настоящото решение влиза в сила на 1 април 2016 г.
   Срокът на действието му изтича на 31 декември 2019 г.

      Съставено в Брюксел на 14 март 2016 година.

            За Съвета

            Председател

         M.H.P. VAN DAM

      (1)  Директива 2009/16/ЕО на Европейския парламент и на Съвета от 23 април 2009 г. относно държавния пристанищен контрол (ОВ L 131, 28.5.2009 г., стр. 57).

      ПРИЛОЖЕНИЕ I

         ПОЗИЦИЯ, КОЯТО ТРЯБВА ДА СЕ ЗАЕМЕ ОТ ИМЕТО НА СЪЮЗА В РАМКИТЕ НА КОМИТЕТА ЗА ДЪРЖАВЕН ПРИСТАНИЩЕН КОНТРОЛ НА ПАРИЖКИЯ МЕМОРАНДУМ ЗА РАЗБИРАТЕЛСТВО ЗА ДЪРЖАВНИЯ ПРИСТАНИЩЕН КОНТРОЛ

         Ръководни принципи

      В рамките на Комитета за държавен пристанищен контрол на Парижкия меморандум за разбирателство държавите членки, които са обвързани от Парижкия меморандум за разбирателство, действайки съвместно в интерес на Съюза:

                  а)

                  действат в съответствие с целите на Директива 2009/16/ЕО, по-специално за подобряване на морската безопасност, морската сигурност, предотвратяването на замърсяването и условията на живот и работа на борда на корабите,чрез драстично намаляване на броя на корабите, които са под стандартите, като стриктно прилагат съответните конвенции, международни кодекси и резолюции;

                  б)

                  насърчават използването на хармонизиран подход от страна на членовете на Парижкия меморандум за разбирателство за осигуряване на ефективно прилагане на международните стандарти по отношение на корабите, плаващи във води под тяхната юрисдикция и използващи техни пристанища;

                  в)

                  работят заедно в рамките на Парижкия меморандум за разбирателство за прилагането на всеобхватна схема за проверки и за справедливо поделяне на обема на проверки, по-специално чрез приемането на годишни задължения за проверки, изготвени в съответствие с одобрената методика, съдържаща се в приложение 11 към Парижкия меморандум за разбирателство;

                  г)

                  работят в рамките на Парижкия меморандум за разбирателство за поддържането на подходящи компетентни органи, към които е зачислен необходимият брой персонал, по-специално квалифицирани инспектори, за проверяването на кораби, напр. чрез набиране на персонал;

                  д)

                  гарантират, че мерките, приети в рамките на Парижкия меморандум за разбирателство, са съобразени с международното право, и по-специално със съответните конвенции, международни кодекси и резолюции, отнасящи се за морската безопасност, морската сигурност, предотвратяването на замърсяването и условията на живот и работа на борда на корабите;

                  е)

                  насърчават изготвянето на общи подходи с други органи, извършващи държавен пристанищен контрол;

                  ж)

                  осигуряват съгласуваност с другите политики на Съюза, по-конкретно в областта на външните отношения, сигурността, околната среда и други.

         Насоки

      Държавите членки, които са обвързани от Парижкия меморандум за разбирателство, като действат съвместно в интерес на Съюза, се стремят да подкрепят следните действия от страна на Парижкия меморандум за разбирателство:

                  A.

                  С цел да се осигури ежегодното безпрепятствено функциониране на режима на Съюза за държавен пристанищен контрол в съответствие с Директива 2009/16/ЕО, приемането на:

                              1.

                              следните елементи на рисковия профил на корабите, използван да се определи кои кораби да бъдат проверени:

                                          а)

                                          белия, сивия и черния списък на държавите на знамето в съответствие с формулата, разработена от Парижкия меморандум за разбирателство и съдържаща се в приложението към Регламент (ЕС) № 801/2010 на Комисията (1);

                                          б)

                                          списъка с показателите на признати организации в съответствие с методиката, приета от КДПК на неговото 37-о заседание от май 2004 г. (точка 4.5.2 от дневния ред);

                                          в)

                                          средното съотношение на неизправностите и задържанията във формулата за показателите на дружеството въз основа на приложението към Регламент (ЕС) № 802/2010 на Комисията (2);

                              2.

                              промени или актуализации на процедурите и насоките на Парижкия меморандум за разбирателство с правни последици, които са в съответствие с целите на Директива 2009/16/ЕО, по-специално подобряване на морската безопасност, морската сигурност, условията на живот и работа на борда на корабите и предотвратяване на замърсяването.

                  Б.

                  Изготвяне в най-кратък срок на алтернативен метод на съставяне на белия, сивия и черния списък на държавите на знамето, който да гарантира справедливост при съставянето, независимо от размера на флота.

         (1)  Регламент (ЕС) № 801/2010 на Комисията от 13 септември 2010 г. за прилагане на член 10, параграф 3 от Директива 2009/16/ЕО на Европейския парламент и на Съвета по отношение на критериите за държавата на знамето (ОВ L 241, 14.9.2010 г., стр. 1).

         (2)  Регламент (ЕС) № 802/2010 на Комисията от 13 септември 2010 г. за прилагане на член 10, параграф 3 и член 27 от Директива 2009/16/ЕО на Европейския парламент и на Съвета по отношение на показателите на дружеството (ОВ L 241, 14.9.2010 г., стр. 4).

      ПРИЛОЖЕНИЕ II

         ЕЖЕГОДНО УТОЧНЯВАНЕ НА ПОЗИЦИЯТА, КОЯТО ТРЯБВА ДА СЕ ЗАЕМЕ ОТ ИМЕТО НА СЪЮЗА В РАМКИТЕ НА КОМИТЕТА ЗА ДЪРЖАВЕН ПРИСТАНИЩЕН КОНТРОЛ НА ПАРИЖКИЯ МЕМОРАНДУМ ЗА РАЗБИРАТЕЛСТВО ЗА ДЪРЖАВНИЯ ПРИСТАНИЩЕН КОНТРОЛ

      Преди всяко ежегодно заседание на КДПК на Парижкия меморандум за разбирателство се предприемат необходимите стъпки, така че при формулирането на позицията, която да бъде изразена от името на Съюза, да се вземе предвид цялата необходима информация, с която разполага Европейската комисия, както и всички документи, подлежащи на обсъждане и попадащи в областта на компетентност на ЕС, в съответствие с поместените в приложение I ръководни принципи и насоки.
      За тази цел и въз основа на тази информация службите на Комисията представят на Съвета или на неговите подготвителни органи за разглеждане и одобряване, достатъчно време преди заседанието на КДПК, подготвителен документ, в който са изложени елементите на предвидената позиция на Съюза.


title: 2009/805/ЕО: Решение на Съвета от 19 октомври 2009 година за сключването на Споразумение между Европейската общност и Конфедерация Швейцария за изменение на приложение 11 към Споразумението между Европейската общност и Конфедерация Швейцария относно търговията със селскостопански продукти

text:
               4.11.2009

               BG

               Официален вестник на Европейския съюз

               L 288/22

      РЕШЕНИЕ НА СЪВЕТА

   от 19 октомври 2009 година
   за сключването на Споразумение между Европейската общност и Конфедерация Швейцария за изменение на приложение 11 към Споразумението между Европейската общност и Конфедерация Швейцария относно търговията със селскостопански продукти
   (2009/805/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално членове 37 и 133 и член 152, параграф 4, буква б) във връзка с член 300, параграф 3, първа алинея от него,
   като взе предвид предложението на Комисията,
   като взе предвид становището на Европейския парламент,
   като има предвид, че:

               (1)

               Комисията договори от името на Общността Споразумение между Европейската общност и Конфедерация Швейцария за изменение на приложение 11 към Споразумението между Европейската общност и Конфедерация Швейцария относно търговията със селскостопански продукти.

               (2)

               Споразумението, заедно със заключителния акт към него, беше подписано от името на Общността на 23 декември 2008 г. при условие на сключването му съгласно Решение 2008/979/ЕО на Съвета от 18 декември 2008 г. (1)

               (3)

               Споразумението следва да бъде одобрено,

         РЕШИ:
   Член 1
   Споразумението между Европейската общност и Конфедерация Швейцария за изменение на приложение 11 към Споразумението между Европейската общност и Конфедерация Швейцария относно търговията със селскостопански продукти (2), заедно с декларацията, приложена към заключителния акт към споразумението, се одобрява от името на Общността.
   Член 2
   Председателят на Съвета извършва от името на Общността нотификацията, предвидена в член 2 от Споразумението (3).
   Член 3
   Настоящото решение се публикува в Официален вестник на Европейския съюз.

      Съставено в Люксембург на 19 октомври 2009 година.

            За Съвета

            Председател

         E. ERLANDSSON

      (1)  ОВ L 352, 31.12.2008 г., стр. 23.

      (2)  ОВ L 352, 31.12.2008 г., стр. 24.

      (3)  Датата на влизане в сила на Споразумението ще бъде публикувана в Официален вестник на Европейския съюз от генералния секретариат на Съвета.


title: Решение на Надзорния орган на ЕАСТ № 02/10/COL от 5 януари 2010 година относно статута на Норвегия по отношение на инфекциозната хематопоетична некроза и вирусната хеморагична септицемия и за отмяна на Решение на Надзорния орган на ЕАСТ № 302/08/COL от 21 май 2008 г.

text:
               24.6.2010

               BG

               Официален вестник на Европейския съюз

               L 157/16

         РЕШЕНИЕ НА НАДЗОРНИЯ ОРГАН НА ЕАСТ
   № 02/10/COL
   от 5 януари 2010 година
   относно статута на Норвегия по отношение на инфекциозната хематопоетична некроза и вирусната хеморагична септицемия и за отмяна на Решение на Надзорния орган на ЕАСТ № 302/08/COL от 21 май 2008 г.
   НАДЗОРНИЯТ ОРГАН НА ЕАСТ,
   КАТО ВЗЕ ПРЕДВИД Споразумението за Европейското икономическо пространство, и по-специално член 109 и протокол 1 към него,
   КАТО ВЗЕ ПРЕДВИД Споразумението между държавите от ЕАСТ за създаване на надзорен орган и съд, и по-специално член 5, параграф 2, буква г) и протокол 1 към него,
   КАТО ВЗЕ ПРЕДВИД акта, посочен в точка 4.1.5а от глава I от приложение I към Споразумението за ЕИП,
   Директива 2006/88/ЕО на Съвета от 24 октомври 2006 година относно ветеринарномедицинските изисквания за аквакултури и продукти от тях и за предотвратяване и борба с някои болести по водните животни (1),
   адаптирана с протокол 1 към Споразумението за ЕИП, и по-специално член 50 от този акт,
   като има предвид, че:
   С писмо от 3 май 1994 г. Норвегия е представила съответните основания за даването на територията си на статут на одобрена зона що се отнася до инфекциозната хематопоетична некроза (IHN) и вирусната хеморагична септицемия (VHS), както и националната нормативна уредба, гарантираща спазването на условията за продължаване на този статут.
   С Решение на Надзорния орган № 71/94/COL Норвегия е призната за одобрена континентална и крайбрежна зона за риба по отношение на IHN и VHS. След уведомлението за възникване на огнище на VHS в областта Møre og Romsdal в Норвегия, на 26 ноември 2007 г., Решение № 71/94/COL, последно изменено с Решение на Надзорния орган на ЕАСТ № 244/02/COL, бе изменено с Решение № 302/08/COL, което постанови, че териториите на Норвегия, посочени в приложението към това решение, се признават за одобрена континентална и крайбрежна зона за риба по отношение на IHN и VHS.
   На 11 юли 2008 г. бе потвърдено възникване на огнище в крайбрежния район на Storfjorden в Норвегия. Компетентните власти в Норвегия са информирали Надзорния орган за предприетите мерки за ликвидиране на болестта и за предотвратяване на разпространението ѝ.
   Надзорният орган е направил оценка на подадената му информация от компетентните власти в Норвегия и на този етап предприетите мерки изглеждат адекватни. Освен това, Надзорният орган е обсъдил въпроса с Европейската комисия и в Норвегия не са настъпили промени по отношение на IHN.
   По мнение на Надзорния орган Норвегия, с изключение на зоните, посочени в приложението, трябва все още да се смята за одобрена континентална и крайбрежна зона за риба по отношение на IHN и VHS.
   Предвидените мерки в настоящото решение са в съответствие със становището на Ветеринарния комитет на ЕАСТ, подпомагащ Надзорния орган на ЕАСТ,
   ПРИЕ НАСТОЯЩОТО РЕШЕНИЕ:
   Член 1
   Норвегия, с изключение на зоните, посочени в приложението, все още се смята за одобрена континентална и крайбрежна зона за риба по отношение на IHN и VHS.
   Член 2
   Решение на Надзорния орган на ЕАСТ № 302/08/COL от 21 май 2008 г. относно статута на Норвегия по отношение на инфекциозната хематопоетична некроза и вирусната хеморагична септицемия се отменя.
   Член 3
   Настоящото решение влиза в сила на 5 януари 2010 г.
   Член 4
   Адресат на настоящото решение е Кралство Норвегия.
   Член 5
   Само текстът на английски език е автентичен.

      Съставено в Брюксел на 5 януари 2010 година.

            За Надзорния орган на ЕАСТ

         Kurt JÄGER

            Член на колегията

         Xavier LEWIS

            Директор

      (1)  ОВ L 328, 24.11.2006 г., стр. 14.

      ПРИЛОЖЕНИЕ
      IHN
      Норвегия, с изключение на норвежката територия от водосборните басейни на Grense Jacobselv и река Pasvik и реките помежду им, както и прилежащия крайбрежен район.
      VHS
      Норвегия, с изключение на:

                  1.

                  Норвежката територия от водосборните басейни на Grense Jacobselv и река Pasvik и реките помежду им, както и прилежащия крайбрежен район.

                  2.

                  Норвегия, с изключение на крайбрежните зони на Storfjorden (в обшините на Ørskog, Sykkylven, Stordal, Stranda и Norddal), ограничена на запад с линията, очертана между Røneset в община Sykkylven и Giljeneset в община Ørskog. Територията на изток от линията на целия фиорд е освободена, включително приливната зона, разположените на сушата селскостопански ферми, които използват морска вода в производствената си дейност и земните участъци и кейовете на фермите за производство на аквакултурите във фиорда. Територията на водосборните басейни, чиито естуари са в заразената зона и при които има миграция нагоре по реката на анадромна риба и всяка инсталация за култивиране в анадромната територия на водосборните басейни са освободени от признаване като одобрена зона.


title: Решение (ЕС) 2016/1581 на Европейския парламент от 28 април 2016 година относно приключването на сметките на Европейската агенция за ГНСС за финансовата 2014 година

text:
               14.9.2016

               BG

               Официален вестник на Европейския съюз

               L 246/387

         РЕШЕНИЕ (ЕС) 2016/1581 НА ЕВРОПЕЙСКИЯ ПАРЛАМЕНТ
   от 28 април 2016 година
   относно приключването на сметките на Европейската агенция за ГНСС за финансовата 2014 година
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейската агенция за ГНСС за финансовата 2014 година,

               —

               като взе предвид доклада на Сметната палата относно годишните отчети на Европейската агенция за ГНСС за финансовата 2014 година, придружен от отговора на Агенцията (1),

               —

               като взе предвид декларацията за достоверност (2) относно надеждността и точността на отчетите, както и законосъобразността и редовността на свързаните с тях операции, предоставена от Сметната палата за финансовата 2014 година в съответствие с член 287 от Договора за функционирането на ЕС,

               —

               като взе предвид препоръката на Съвета от 12 февруари 2016 г. относно освобождаването от отговорност на Агенцията във връзка с изпълнението на бюджета за финансовата 2014 година (05584/2016–C8-0080/2016),

               —

               като взе предвид член 319 от Договора за функционирането на ЕС,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза, и за отмяна на Регламент (ЕО, Евратом) № 1605/2002 на Съвета (3), и по-специално член 208 от него,

               —

               като взе предвид Регламент (ЕС) № 912/2010 на Европейския парламент и на Съвета от 22 септември 2010 г. за създаване на Европейската агенция за ГНСС, за отмяна на Регламент (ЕО) № 1321/2004 на Съвета за създаване на структури за управление на европейските сателитни радионавигационни програми и за изменение на Регламент (ЕО) № 683/2008 на Европейския парламент и на Съвета (4), и по-специално член 14 от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (5),

               —

               като взе предвид Делегиран регламент (ЕС) № 1271/2013 на Комисията от 30 септември 2013 г. относно рамковия Финансов регламент за органите, посочени в член 208 от Регламент (ЕС, Евратом) № 966/2012 на Европейския парламент и на Съвета (6), и по-специално член 108 от него,

               —

               като взе предвид член 94 и приложение V към своя правилник,

               —

               като взе предвид доклада на комисията по бюджетен контрол (A8-0112/2016),

               1.

               Констатира, че окончателните годишни отчети на Европейската агенция за ГНСС са приложени към доклада на Сметната палата.

               2.

               Одобрява приключването на сметките на Европейската агенция за ГНСС за финансовата 2014 година.

               3.

               Възлага на своя председател да предаде настоящото решение на изпълнителния директор на Европейската агенция за ГНСС, на Съвета, Комисията и Сметната палата и да осигури публикуването му в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ C 409, 9.12.2015 г., стр. 353.

      (2)  Вж. бележка под линия 1.

      (3)  ОВ L 298, 26.10.2012 г., стр. 1.

      (4)  ОВ L 276, 20.10.2010 г., стр. 11.

      (5)  ОВ L 357, 31.12.2002 г., стр. 72.

      (6)  ОВ L 328, 7.12.2013 г., стр. 42.


title: 2014/39/ЕС: Решение на Комисията от 27 януари 2014 година за потвърждаване участието на Гърция в засиленото сътрудничество в областта на приложимото право при развод и законна раздяла

text:
               28.1.2014

               BG

               Официален вестник на Европейския съюз

               L 23/41

      РЕШЕНИЕ НА КОМИСИЯТА

   от 27 януари 2014 година
   за потвърждаване участието на Гърция в засиленото сътрудничество в областта на приложимото право при развод и законна раздяла
   (2014/39/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз, и по-специално член 328, параграф 1 и член 331, параграф 1 от него,
   като взе предвид Решение 2010/405/ЕС на Съвета от 12 юли 2010 г. за разрешаване на засилено сътрудничество в областта на приложимото право при развод и законна раздяла (1),
   като взе предвид Регламент (ЕС) № 1259/2010 на Съвета от 20 декември 2010 г. относно осъществяването на засилено сътрудничество в областта на приложимото право при развод и законна раздяла (2),
   като взе предвид нотификацията от страна на Гърция относно намерението ѝ да участва в засиленото сътрудничество в областта на приложимото право при развод и законна раздяла,
   като има предвид, че:

               (1)

               На 12 юли 2010 г. Съветът реши да разреши засиленото сътрудничество между Белгия, България, Германия, Испания, Франция, Италия, Латвия, Люксембург, Унгария, Малта, Австрия, Португалия, Румъния и Словения в областта на приложимото право при развод и законна раздяла.

               (2)

               На 20 декември 2010 г. Съветът прие Регламент (ЕС) № 1259/2010 относно осъществяването на засилено сътрудничество в областта на приложимото право при развод и законна раздяла.

               (3)

               На 21 ноември 2012 г. Комисията прие Решение 2012/714/ЕС за потвърждаване участието на Литва в засиленото сътрудничество в областта на приложимото право при развод и законна раздяла (3).

               (4)

               Гърция нотифицира за намерението си да участва в засиленото сътрудничество в областта на приложимото право при развод и законна раздяла с писмо от 14 октомври 2013 г., чието получаване е регистрирано от Комисията на 15 октомври 2013 г.

               (5)

               Комисията посочва, че нито в Решение 2010/405/ЕС, нито в Регламент (ЕС) № 1259/2010 са указани някакви специални условия за участие в засиленото сътрудничество в областта на приложимото право при развод и законна раздяла и че участието на Гърция би засилило ползите от това сътрудничество.

               (6)

               С оглед на това участието на Гърция в засиленото сътрудничество в областта на приложимото право при развод и законна раздяла следва да бъде потвърдено.

               (7)

               Комисията следва да приеме преходни мерки по отношение на Гърция, които са необходими с оглед на прилагането на Регламент (ЕС) № 1259/2010.

               (8)

               Регламент (ЕС) № 1259/2010 следва да влезе в сила в Гърция в деня след деня на публикуването на настоящото решение в Официален вестник на Европейския съюз,

         ПРИЕ НАСТОЯЩОТО РЕШЕНИЕ:
   Член 1
   Участие на Гърция в засиленото сътрудничество
   1.   Потвърждава се участието на Гърция в засиленото сътрудничество в областта на приложимото право при развод и законна раздяла, разрешено с Решение 2010/405/ЕС.
   2.   Регламент (ЕС) № 1259/2010 се прилага по отношение на Гърция в съответствие с настоящото решение.
   Член 2
   Информация, която трябва да бъде предоставена от Гърция
   До 29 октомври 2014 г. Гърция съобщава на Комисията своите национални разпоредби, ако съществуват такива, относно:

               а)

               изискванията за форма, приложими за споразуменията относно избора на приложимо право съгласно член 7, параграфи 2—4 от Регламент (ЕС) № 1259/2010; както и

               б)

               възможността за определяне на приложимото право в съответствие с член 5, параграф 3 от Регламент (ЕС) № 1259/2010.

         Член 3
   Преходни разпоредби за Гърция
   1.   По отношение на Гърция Регламент (ЕС) № 1259/2010 се прилага само за съдебните производства и за посочените в член 5 от регламента споразумения, които са образувани или съответно сключени, считано от 29 юли 2015 г.
   Въпреки това в Гърция споразумение за избор на приложимо право, сключено преди 29 юли 2015 г., също поражда действие, при условие че отговаря на изискванията на членове 6 и 7 от Регламент (ЕС) № 1259/2010.
   2.   По отношение на Гърция Регламент (ЕС) № 1259/2010 се прилага без да засяга споразуменията за избор на приложимо право, сключени в съответствие с правото на участваща държава членка, чийто съд е сезиран преди 29 юли 2015 г.
   Член 4
   Влизане в сила и начална дата на прилагане на Регламент (ЕС) № 1259/2010 в Гърция
   Регламент (ЕС) № 1259/2010 влиза в сила в Гърция в деня след деня на публикуването на настоящото решение в Официален вестник на Европейския съюз.

   Регламент (ЕС) № 1259/2010 се прилага по отношение на Гърция от 29 юли 2015 г.
   Член 5
   Влизане в сила
   Настоящото решение влиза в сила в деня след деня на публикуването му в Официален вестник на Европейския съюз.

      Съставено в Брюксел на 27 януари 2014 година.

            За Комисията

            Председател

         José Manuel BARROSO

      (1)  ОВ L 189, 22.7.2010 г., стр. 12.

      (2)  ОВ L 343, 29.12.2010 г., стр. 10.

      (3)  ОВ L 323, 22.11.2012 г., стр. 18.


title: Решение 2012/330/ОВППС на Съвета от 25 юни 2012 година за изменение на Решение 2011/426/ОВППС за назначаване на специален представител на Европейския съюз в Босна и Херцеговина

text:
               26.6.2012

               BG

               Официален вестник на Европейския съюз

               L 165/66

         РЕШЕНИЕ 2012/330/ОВППС НА СЪВЕТА
   от 25 юни 2012 година
   за изменение на Решение 2011/426/ОВППС за назначаване на специален представител на Европейския съюз в Босна и Херцеговина
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 28, член 31, параграф 2 и член 33 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:

               (1)

               На 18 юли 2011 г. Съветът прие Решение 2011/426/ОВППС (1) за назначаване на г-н Peter SØRENSEN за специален представител на Европейския съюз (СПЕС) в Босна и Херцеговина. Мандатът на СПЕС изтича на 30 юни 2015 г.

               (2)

               В Решение 2011/426/ОВППС за СПЕС беше предвидена референтна сума за периода от 1 септември 2011 г. до 30 юни 2012 г. Следва да бъде установена нова референтна сума за периода от 1 юли 2012 г. до 30 юни 2013 г.

               (3)

               Съветът по външни работи, в заключенията си от 10 октомври 2011 г., потвърди ангажираността си да засили подкрепата си за Босна и Херцеговина. Екипът на СПЕС би следвало да бъде съответно подсилен, за да има на разположение персонала, необходим за предоставяна на тази подкрепа.

               (4)

               Полицейската мисия на Европейския съюз в Босна и Херцеговина ще приключи на 30 юни 2012 г. СПЕС следва да поеме някои от задачите на мисията в областта на правовата държава.

               (5)

               СПЕС ще изпълнява мандата в условия, които биха могли да се влошат и да попречат на постигането на целите на външната дейност на Съюза, определени в член 21 от Договора.

               (6)

               Следователно Решение 2011/426/ОВППС следва да бъде съответно изменено,

         ПРИЕ НАСТОЯЩОТО РЕШЕНИЕ:
   Член 1
   Решение 2011/426/ОВППС се изменя, както следва:

               1)

               Член 3, буква д) се заменя със следното:

                           „д)

                           да осигурява изпълнението на усилията на Съюза във всички дейности в областта на правовата държава, изпълнението на законодателството и реформата в сектора на сигурността, да насърчава цялостната координация на Съюза и да осигурява на място политическа ориентация на усилията на Съюза за подкрепа на полицейската реформа, борбата с организираната престъпност, презграничната престъпност и корупцията и в тази връзка, да предоставя на ВП и Комисията оценки и съвети, според необходимостта;“.

               2)

               Член 3, буква е) се заличава.

               3)

               В член 5, параграф 1 се добавя следната алинея:
               „Референтната сума, предназначена за покриване на разходите, свързани с мандата на СПЕС в периода от 1 юли 2012 г. до 30 юни 2013 г., е в размер на 5 250 000 EUR.“

               4)

               Член 10 се заменя със следното:
               „Член 10
               Сигурност
               В съответствие с политиката на Съюза за сигурността на персонала, разположен извън Съюза за оперативни нужди съгласно дял V от Договора, СПЕС предприема всички разумно приложими мерки съгласно мандата на СПЕС и обстановката от гледна точка на сигурността в географския район под негова отговорност, за сигурността на целия персонал под негово пряко ръководство, по-специално като:

                           а)

                           изработва съобразен с мисията план за сигурност, основан на насоките на ЕСВД, в който са предвидени съобразени с мисията физически, организационни и процедурни мерки за сигурност, уреждащи управлението на безопасното придвижване на персонала към и в рамките на района на мисията и управлението на инциденти, свързани със сигурността, както и план за действие при извънредни обстоятелства и план за евакуация на мисията;

                           б)

                           гарантира, че целият персонал, разположен извън Съюза, е застрахован за висок риск, както изискват условията в района на мисията;

                           в)

                           гарантира, че всички членове на неговия екип, които се разполагат извън Съюза, включително наетият на място персонал, са преминали подходящо обучение по въпросите на сигурността преди или след пристигането им в района на мисията, въз основа на определената от ЕСВД степен на риск за района на мисията;

                           г)

                           гарантира изпълнението на всички одобрени препоръки, направени в резултат на извършването на редовни оценки на сигурността, и представя на Съвета, ВП и Комисията писмени доклади относно тяхното изпълнение, както и относно други въпроси, свързани със сигурността, в рамките на доклада за постигнатия напредък и доклада за изпълнението на мандата.“

         Член 2
   Влизане в сила
   Настоящото решение влиза в сила в деня на приемането му.

      Съставено в Люксембург на 25 юни 2012 година.

            За Съвета

            Председател

         C. ASHTON

      (1)  ОВ L 188, 19.7.2011 г., стр. 30.


title: Решение на Комисията от 10 февруари 2016 година относно Механизма за бежанците в Турция за изменение на Решение C(2015) 9500 на Комисията от 24 ноември 2015 г.

text:
               16.2.2016

               BG

               Официален вестник на Европейския съюз

               C 60/3

         РЕШЕНИЕ НА КОМИСИЯТА
   от 10 февруари 2016 година
   относно Механизма за бежанците в Турция за изменение на Решение C(2015) 9500 на Комисията от 24 ноември 2015 г.
   (2016/C 60/03)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз, и по-специално член 210, параграф 2 и член 214, параграф 6 от него,
   като има предвид, че:

               (1)

               Представителите на правителствата на държавите членки обсъдиха финансирането на механизма за координация — Механизма за бежанците в Турция — през декември 2015 г. и през януари 2016 г. На 3 февруари 2016 г. те постигнаха съгласие по Общо разбиране за създаване на рамка за управление и обвързаност с условия за Механизма за Турция в полза на бежанците между държавите — членки на ЕС, и Комисията (наричано по-нататък „Общото разбиране“).

               (2)

               Комисията отчита изразените намерения на държавите членки да предоставят 2 000 000 000 EUR от обща сума от 3 000 000 000 EUR. Постепенното предоставяне на помощта е обвързано с прилагането на договореността между Европейския съюз и Република Турция да засилят сътрудничеството си за подпомагане на сирийците, ползващи се от временна закрила, и за управление на миграцията в рамките на координирано усилие за справяне с кризата („Съвместен план за действие между ЕС и Турция“). Решенията, свързани с предоставянето на хуманитарна помощ, и действията за това ще бъдат изпълнени в съответствие с Регламент (ЕО) № 1257/96 на Съвета (1) и съгласно принципите, залегнали в Европейския консенсус относно хуманитарната помощ (2).

               (3)

               Финансовият принос на отделните държави членки ще бъде включен в бюджета на Съюза като външни целеви приходи в съответствие с член 21, параграф 2, буква б) от Регламент (ЕС, Евратом) № 966/2012 на Европейския парламент и на Съвета относно финансовите правила, приложими за общия бюджет на Съюза, и за отмяна на Регламент (ЕО, Евратом) № 1605/2002 на Съвета (3). Държавите членки нотифицират до Комисията, която действа от името на Съюза и носи цялата отговорност за изпълнението на бюджета на Съюза в съответствие с член 317 от ДФЕС, сертификатите за финансов принос. Тези сертификати за финансов принос позволяват да се предоставят бюджетните кредити за поети задължения след нотифицирането им в съответствие с член 7, параграф 2 от Делегиран регламент (ЕС) № 1268/2012 на Комисията относно правилата за прилагане на Регламент (ЕС, Евратом) № 966/2012 на Европейския парламент и на Съвета относно финансовите правила, приложими за общия бюджет на Съюза (4). Отделните сертификати за финансов принос ще се основават на единен образец, позволяващ при необходимост адаптиране към специфични нужди.

               (4)

               Предвид Общото разбиране и с цел да се гарантира по-висока степен на ефективност и координация в прилагането на Механизма за бежанците в Турция, е необходимо да се измени по съответния начин Решение C(2015)9500 на Комисията,

         ПРИЕ НАСТОЯЩОТО РЕШЕНИЕ:
   Член 1
   Решение C(2015)9500 на Комисията се изменя, както следва:

               1.

               Съображенията в Решение C(2015)9500 на Комисията се изменят, както следва:

                           —

                           Съображение 9 се заменя със следния текст:

                                          „(9)

                                          Общата цел на Механизма за бежанците в Турция е да се координират и рационализират действията, финансирани от бюджета на Съюза, и приносът на двустранна основа от държавите членки, така че да се засилят ефективността и взаимното допълване на подпомагането, предоставяно за бежанците и приемните общности в Турция.“;

                           —

                           Съображение 11 се заменя със следния текст:

                                          „(11)

                                          Инструментите на ЕС, използвани понастоящем в отговор на кризата в Сирия, като например Европейския инструмент за съседство (ЕИС) (5), Инструмента за сътрудничество за развитие (ИСР) (6), Инструмента за предприсъединителна помощ (ИПП II) (7), Инструмента, допринасящ за стабилността и мира (IcSP) (8), и финансирането по линия на Регламент (ЕО) № 1257/96 на Съвета относно хуманитарната помощ (9), могат да допринесат за Механизма за бежанците в Турция в границите, установени в многогодишната финансова рамка за периода 2014—2020 г. Хуманитарната помощ по линия на Механизма за бежанците в Турция ще се управлява и предоставя при пълно зачитане на хуманитарните принципи и на Европейския консенсус относно хуманитарната помощ (10).“;

                           —

                           Съображение 13 се заменя със следния текст:

                                          „(13)

                                          В съответствие с Общото разбиране за създаване на рамка за управление и обвързаност с условия за Механизма за Турция в полза на бежанците между държавите — членки на ЕС, и Комисията (наричано по-нататък „Общото разбиране“), договорено на 3 февруари 2016 г., Комисията отчита изразените намерения на държавите членки да предоставят 2 000 000 000 EUR от обща сума от 3 000 000 000 EUR. Постепенното предоставяне на помощта е обвързано с изпълнението от Турция на ангажиментите ѝ по Съвместния план за действие между ЕС и Турция. Решенията, свързани с предоставянето на хуманитарна помощ, и действията за това ще бъдат изпълнени в съответствие с Регламент (ЕО) № 1257/96 на Съвета (11) и съгласно принципите, залегнали в Европейския консенсус относно хуманитарната помощ (12).“;

                           —

                           Съображение 14 се заличава;

                           —

                           Съображение 15 става съображение 14 и се заменя със следния текст:

                                          „(14)

                                          Съгласно договореното в Общото разбиране, финансовият принос на държавите членки ще бъде включен в бюджета на Съюза като външни целеви приходи в съответствие с член 21, параграф 2, буква б) от Регламент (ЕС, Евратом) № 966/2012 на Европейския парламент и на Съвета относно финансовите правила, приложими за общия бюджет на Съюза, и за отмяна на Регламент (ЕО, Евратом) № 1605/2002 на Съвета (13). Комисията, която носи цялата отговорност за изпълнението на бюджета на Съюза в съответствие с член 317 от ДФЕС, ще получава от името на Съюза отделните сертификати за финансов принос от всяка държава членка съгласно член 7, параграф 2 от Делегиран регламент (ЕС) № 1268/2012 на Комисията относно правилата за прилагане на Регламент (ЕС, Евратом) № 966/2012 на Европейския парламент и на Съвета относно финансовите правила, приложими за общия бюджет на Съюза (14). Отделните сертификати за финансов принос ще се основават на единен образец, позволяващ при необходимост адаптиране към специфични нужди. Всяка отделна държава членка ще изпраща подписания сертификат за финансов принос с график на вноските на Комисията за потвърждение.“.

               2.

               Членовете на Решение C(2015) 9500 на Комисията се изменят, както следва:

                           —

                           Заглавието на член 1 се заменя със следния текст:

                              „Създаване на Механизъм за бежанците в Турция“;

                           —

                           Член 1 се заменя със следния текст:

                              „С настоящото решение се създава механизъм за координация — Механизъм за бежанците в Турция („Механизмът“), чрез който да се окаже помощ на Турция за посрещане на непосредствените хуманитарни нужди и нуждите, свързани с развитието, на бежанците и приемащите ги общности, както и на националните и местните органи с цел управление и преодоляване на последиците от притока на бежанци.“;

                           —

                           В член 3 параграф 1 се изменя, както следва:

                              „Механизмът координира действията на Съюза и държавите членки, като задава приоритети и посочва инструментите, които следва да бъдат използвани за ефективното изпълнение на действията, по реда, посочен в член 5 от настоящото решение.“;

                           —

                           Член 3, параграф 2 се заменя със следния текст:
                           „Чрез Механизма ще се координира предоставянето на хуманитарна помощ, помощ за развитие и друг вид помощ за бежанците и приемните общности и националните и местните органи с цел управление и справяне с последиците от притока на бежанци.
                           Видовете действия, координирани чрез Механизма, могат да обхващат inter alia:

                                       а)

                                       предоставяне на хуманитарна помощ на бежанците;

                                       б)

                                       подкрепа за интегрирането на пазара на труда, достъпа до образование и социалното приобщаване на бежанците и на приемните общности, включително по отношение на осигуряването на подходяща инфраструктура;

                                       в)

                                       подкрепа за националните и местните органи за справяне с последиците от присъствието на бежанци в Турция, включително по отношение на управлението на миграционните потоци и осигуряването на подходяща инфраструктура.“;

                           —

                           Член 4, параграф 2 се заменя със следния текст:

                              „1 000 000 000 EUR от общата сума се финансира от бюджета на ЕС въз основа на последващи индивидуални решения за финансиране в съответствие с член 84, параграф 2 от Регламент (ЕС, Евратом) № 966/2012 и в съответствие със заложените в него финансови правила и с изискванията на съответния основен акт.“;

                           —

                           Член 4, параграф 3 се заменя със следния текст:

                              „Въз основа на вноските, за които са поели ангажимент, държавите членки ще предоставят сума в размер на 2 000 000 000 EUR съгласно разбивката на вноските, основаваща се на коефициента въз основа на брутния национален доход (БНД) на базата на бюджета за 2015 г.“;

                           —

                           Член 5, параграф 1 се заменя със следния текст:

                              „1.   Ръководният комитет на Механизма:

                                          i)

                                          предоставя стратегически насоки относно координирането на помощта, която следва да бъде предоставена. Стратегическите насоки се състоят в определянето на общите приоритети, видовете действия, които следва да бъдат подкрепяни, инструментите, които следва да бъдат използвани за ефективното изпълнение и координирането на действията, както и, когато е целесъобразно, условията, свързани с изпълнението от Турция на поетите от нея ангажименти по Съвместния план за действие между ЕС и Турция за предоставяне на помощ.

                                          ii)

                                          постоянно следи и оценява изпълнението на действията, координирани в рамките на Механизма, включително спазването на поставените условия, като взема предвид оценките, извършени от структурите, създадени с цел да следят напредъка при изпълнението на ангажиментите, отразени в Съвместния план за действие между ЕС и Турция.

                                          iii)

                                          разглежда свързаните с изпълнението на действията прогнози за отпускането на суми, които са представени от Комисията, и, когато е целесъобразно, може да предложи Комисията да отложи изцяло или частично поканата за внасяне на средства, свързана с една или повече дължими по-късно вноски.

                                          iv)

                                          следи вноските от държавите членки в съответствие с предоставения в сертификата за финансов принос на всяка държава членка график на вноските, като взема под внимание договорената сума от 2 000 000 000 EUR.

                                    Ръководният комитет се състои от двама представители на Комисията и един представител от всяка държава членка.
                              Доколкото е възможно, ръководният комитет предоставя стратегическите си насоки с консенсус. При провеждане на гласуване резултатът от вота се решава с обикновено мнозинство на членовете.
                              Турция е член на ръководния комитет със съвещателна функция по отношение на параграф 1), точки i) и ii) с оглед на осигуряването на пълна координация на действията на място, освен в случаите, когато ръководният комитет разглежда стратегически насоки относно условията, свързани с изпълнението от Турция на ангажиментите ѝ по Съвместния план за действие между ЕС и Турция за предоставяне на помощ, или наблюдава и оценява спазването на тези условия.
                              Трябва да се гарантира, че представителите на държавите членки и на Комисията в комитета не са в ситуация на конфликт на интереси съгласно определението в Регламент (ЕС, Евратом) № 966/2012.“;

                           —

                           Член 5, параграф 2 се заменя със следния текст:

                              „Комисията председателства ръководния комитет и има водеща роля в координирането на работата му.
                              Комисията има право да налага вето на стратегически насоки на ръководния комитет с единствената цел да гарантира законосъобразността на всяко последващо решение, включително съвместимостта му с отговорността на Комисията за изпълнението на бюджета на Съюза. Когато Комисията възнамерява да се възползва от това право, тя излага, при поискване, причините, поради които даден проект на решение би бил несъвместим с някое от горепосочените изисквания.“;

                           —

                           Член 5, параграф 3 се заменя със следния текст:

                              „По предложение на Комисията ръководният комитет изготвя и приема свой процедурен правилник в срок от три месеца от датата на приемане на настоящото решение.“;

                           —

                           В член 6 заглавията „Бюджет на ЕС“ и „Вноски на държавите членки“ се заличават.

                           —

                           Член 6, параграф 3 се заменя със следния текст:

                              „Действията и мерките, които ще бъдат координирани в рамките на Механизма, ще се изпълняват в съответствие с финансовите правила, приложими за бюджета на Съюза, и с изискванията на съответните основни актове.“;

                           —

                           В член 6 в параграф 4 се добавя следният текст:

                              „При управлението на сумите, координирани в рамките на Механизма, изцяло се вземат предвид стратегическите насоки, предоставени от посочения в член 5 ръководен комитет, по-специално по отношение на условията за предоставяне на помощта.“;

                           —

                           Член 9, параграф 1 се изменя със следния текст:

                              „Механизмът се създава, считано от 1 януари 2016 г., за вноски в рамките на бюджетните 2016 и 2017 г. Той ще се управлява въз основа на вноските на държавите членки и на графика за тези вноски, съобщавани на Комисията и потвърждавани от нея“.

               3.

               Приложението се заличава.

      Съставено в Брюксел на 10 февруари 2016 година.

            За Комисията

         Johannes HAHN

            Член на Комисията

      (1)  ОВ L 163, 2.7.1996 г., стр. 1.

      (2)  Съвместна декларация на Съвета и представителите на правителствата на държавите членки, заседаващи в рамките на Съвета, Европейския парламент и Европейската комисия „Европейският консенсус относно хуманитарна помощ“ (ОВ C 25, 30.1.2008 г., стр. 1).

      (3)  ОВ L 298, 26.10.2012 г., стр. 1.

      (4)  ОВ L 362, 31.12.2012 г., стр. 1.

      (5)  Регламент (ЕС) № 232/2014 на Европейския парламент и на Съвета за създаване на Европейски инструмент за съседство (ОВ L 77, 15.3.2014 г., стр. 27).

      (6)  Регламент (ЕС) № 233/2014 на Европейския парламент и на Съвета за създаване на финансов инструмент за сътрудничество за развитие (ОВ L 77, 15.3.2014 г., стр. 44).

      (7)  Регламент (ЕС) № 231/2014 на Европейския парламент и на Съвета за създаване на Инструмент за предприсъединителна помощ (ОВ L 77, 15.3.2014 г., стр. 11).

      (8)  Регламент (ЕС) № 230/2014 на Европейския парламент и на Съвета за създаване на Инструмент, допринасящ за стабилността и мира (ОВ L 77, 15.3.2014 г., стр. 1).

      (9)  ОВ L 163, 2.7.1996 г., стр. 1.

      (10)  Съвместна декларация на Съвета и представителите на правителствата на държавите членки, заседаващи в рамките на Съвета, Европейския парламент и Европейската комисия „Европейският консенсус относно хуманитарна помощ“ (ОВ C 25, 30.1.2008 г., стр. 1).

      (11)  ОВ L 163, 2.7.1996 г., стр. 1.

      (12)  ОВ C 25, 30.1.2008 г., стр. 1.

      (13)  ОВ L 298, 26.10.2012 г., стр. 1.

      (14)  ОВ L 362, 31.12.2012 г., стр. 1.


title: Решение на Съвета от 19 декември 2002 година за декласификация на Шенгенската мрежа за консултации (техническа спецификация)

text:
Важна правна забележка

|

32003D0330

Официален вестник n° L 116 , 13/05/2003 стр. 0022 - 0023 специално чешко издание глава 19 том 06 стр. 152  - 153 специално испанско издание глава 19 том 06 стр. 152  - 153 специално унгарско издание глава 19 том 06 стр. 152  - 153 специално литвийско издание глава 19 том 06 стр. 152  - 153 LV.ES глава 19 том 06 стр. 152  - 153 MT.ES глава 19 том 06 стр. 152  - 153 PL.ES глава 19 том 06 стр. 152  - 153 SK.ES глава 19 том 06 стр. 152  - 153 специално словенско издание глава 19 том 06 стр. 152  - 153

		20021219Решение на Съветаот 19 декември 2002 годиназа декласификация на Шенгенската мрежа за консултации (техническа спецификация)(2003/330/ЕО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 207 от него,като има предвид, че:(1) Документ SCH/II-Vision (99) 5 определя, inter alia, принципите, които се прилагат спрямо компютризираната процедура за консултация при издаване на визи, до централните органи по член 17 параграф 2 от Конвенцията за прилагане на Споразумението от Шенген от 14 юни 1985 г. между правителствата на държавите от Икономическия съюз Бенелюкс, на Федерална република Германия и на Френската република за постепенното премахване на контрола по общите граници, подписана на 19 юни 1990 г. в Шенген.(2) Решение 2000/645/ЕО на Съвета от 17 октомври 2000 г. потвърди, че документ SCH/II-Vision (99) 5, който внася поправки в достиженията на правото от Шенген, които са посочени в Решение SCH-Com-ех (94) 15 rev на Шенгенския изпълнителен комитет [1], е бил част от достиженията на правото от Шенген. Член 2 от посоченото решение предвижда, че този документ се класифицира като "поверителен".(3) Документ SCH/II-Vision (99) 5 е изменен впоследствие с решенията на Съвета от 24 април 2001 г. и от 19 декември 2002 г. в съответствие с разпоредбите на член 1 от Регламент (ЕО) № 789/2001 на Съвета от 24 април 2001 г. за запазване на изпълнителни правомощия на Съвета във връзка с някои подробни разпоредби и практически процедури за разглеждане на молби за визи [2].(4) Понастоящем е подходящо да се декласифицира частично документ SCH/II-Vision (99) 5, така както е изменен впоследствие (наричан по-надолу "Шенгенска мрежа за консултация (технически спецификации)"); другите части от Шенгенска мрежа за консултация (технически спецификации) трябва да бъдат декласифицирани до степен "Ограничено ЕС".(5) Уместно е да се отмени член 2 от Решение 2000/645/ЕО, за да е възможно бъдещите решения относно класифицирането на Шенгенската мрежа за консултация (технически спецификации) да бъдат приемани в съответствие с обичайните правила за класификация на документи, така както те са определени в Решение 2001/264/ЕО на Съвета от 19 март 2001 г. за приемане на правила за сигурност на Съвета [3],РЕШИ:Член 1Шенгенската мрежа за консултация (технически спецификации) се декласифицира, с изключение на част 1, точки 2 и 3, както и на приложения 3, 6, 7 и 9 към нея.Член 2Приложения 3, 6, 7 и 9, част 1, точки 2 и 3 от Шенгенската мрежа за консултация (технически спецификации) се класифицират "Ограничено ЕС".Член 31. Член 2 от Решение 2000/645/ЕО се отменя.2. Бъдещите решения относно класификацията на Шенгенската мрежа за консултация (технически спецификации) се взимат в съответствие с разпоредбите на Решение 2001/264/ЕО.Член 4Настоящото решение поражда действие в деня на публикуването му в Официален вестник на Европейския съюз.Съставено в Брюксел на 19 декември 2002 година.За СъветаПредседателL. Espersen[1] ОВ L 272, 25.10.2000 г., стр. 24.[2] ОВ L 116, 26.4.2001 г., стр. 2.[3] ОВ L 101, 11.4.2001 г., стр. 1.--------------------------------------------------


title: 2012/681/ЕС: Решение на Европейския парламент и на Съвета от 25 октомври 2012 година относно мобилизирането на средства по линия на Европейския фонд за приспособяване към глобализацията в съответствие с точка 28 от Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление (заявление EGF/2011/009 NL/Gelderland Construction 41, подадено от Нидерландия)

text:
               7.11.2012

               BG

               Официален вестник на Европейския съюз

               L 307/75

         РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА
   от 25 октомври 2012 година
   относно мобилизирането на средства по линия на Европейския фонд за приспособяване към глобализацията в съответствие с точка 28 от Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление (заявление EGF/2011/009 NL/Gelderland Construction 41, подадено от Нидерландия)
   (2012/681/ЕС)
   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
   като взеха предвид Договора за функционирането на Европейския съюз,
   като взеха предвид Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление (1), и по-специално точка 28 от него,
   като взеха предвид Регламент (ЕО) № 1927/2006 на Европейския парламент и на Съвета от 20 декември 2006 г. за създаване на Европейски фонд за приспособяване към глобализацията (2), и по-специално член 12, параграф 3 от него,
   като взеха предвид предложението на Европейската комисия,
   като имат предвид, че:

               (1)

               Европейският фонд за приспособяване към глобализацията (наричан по-нататък „ЕФПГ“) е създаден с цел да се предоставя допълнителна подкрепа на работниците, съкратени в резултат на значими структурни промени в моделите на световната търговия вследствие на глобализацията, и да се подпомага тяхната реинтеграция на пазара на труда.

               (2)

               Обхватът на ЕФПГ бе разширен за заявления, подадени между 1 май 2009 г. и 30 декември 2011 г., за да се включи подкрепата за работниците, чието съкращаване е пряка последица от световната финансова и икономическа криза.

               (3)

               Междуинституционалното споразумение от 17 май 2006 г. дава възможност за мобилизиране на средства по линия на ЕФПГ в рамките на годишния таван от 500 милиона евро.

               (4)

               На 15 декември 2011 г. Нидерландия подаде заявление за мобилизиране на ЕФПГ във връзка със съкращения в 54 предприятия, извършващи дейност в рамките на разделение 41 на NACE Revision 2 („Строителство на сгради“) в региона по NUTS II Gelderland (NL22), и към него бе добавяна допълнителна информация до 11 юни 2012 г. Заявлението отговаря на изискванията за определяне на финансовото участие, установени в член 10 от Регламент (ЕО) № 1927/2006. Следователно Комисията предлага да бъдат мобилизирани средства в размер на 2 898 594 EUR.

               (5)

               Поради това следва да бъдат мобилизирани средства по линия на ЕФПГ за предоставяне на финансово участие по заявлението, подадено от Нидерландия,

         ПРИЕХА НАСТОЯЩОТО РЕШЕНИЕ:
   Член 1
   В рамките на общия бюджет на Европейския съюз за финансовата 2012 година се мобилизират средства по линия на Европейския фонд за приспособяване към глобализацията за осигуряване на сумата от 2 898 594 EUR под формата на бюджетни кредити за поети задължения и бюджетни кредити за плащания.
   Член 2
   Настоящото решение се публикува в Официален вестник на Европейския съюз.

      Съставено в Страсбург на 25 октомври 2012 година.

            За Европейския парламент

            Председател

         M. SCHULZ

            За Съвета

            Председател

         A. D. MAVROYIANNIS

      (1)  ОВ C 139, 14.6.2006 г., стр. 1.

      (2)  ОВ L 406, 30.12.2006 г., стр. 1.


title: Решение на Съвета от 20 ноември 2006 година за включване на неучастващите държави-членки в приложното поле на Решение 2006/849/ЕО за изменение и удължаване на срока на Решение 2001/923/ЕО за създаване на програма за обмен, помощ и обучение за защита на еурото срещу фалшифициране (програма „Перикъл“)

text:
Важна правна забележка

|

32006D0850

Официален вестник n° L 330 , 28/11/2006 стр. 0030 - 0030 Официален вестник n° L 200 , 01/08/2007 стр. 0214 - 0214

		20061120Решение на Съветаот 20 ноември 2006 годиназа включване на неучастващите държави-членки в приложното поле на Решение 2006/849/ЕО за изменение и удължаване на срока на Решение 2001/923/ЕО за създаване на програма за обмен, помощ и обучение за защита на еурото срещу фалшифициране (програма "Перикъл")(2006/850/ЕО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 308 от него,като взе предвид предложението на Комисията,като взе предвид становището на Европейския парламент,като има предвид, че:(1) Когато прие Решение 2006/849/ЕО [1], Съветът посочи, че то следва да се прилага в участващите държави-членки съгласно член 1, първо тире от Регламент (ЕО) № 974/98 на Съвета от 3 май 1998 г. относно въвеждането на еурото [2].(2) Въпреки това обменът на информация и персонал, мерките за помощ и обучение, които са въведени по програма "Перикъл", следва да бъдат единни в цялата Общност и за тази цел следва да бъдат предприети необходимите стъпки, за да се гарантира същото ниво на защита на еурото в държавите-членки, в които еурото не е официална валута,РЕШИ:Член 1Прилагането на Решение 2006/849/ЕО се разпростира и върху държави-членки, различни от участващите държави-членки съгласно член 1, първо тире от Регламент (ЕО) № 974/98 на Съвета.Член 2Настоящото решението влиза в сила в деня на публикуването му в Официален вестник на Европейския съюз.Съставено в Брюксел на 20 ноември 2006 година.За СъветаПредседателJ. Korkeaoja[1] ОВ L 330, 28.11.2006 г., стр. 28.[2] ОВ L 139, 11.5.1998 г., стр. 1.--------------------------------------------------